Събота, 25 Януари 2020, 04:06
38| 7423 |10.09.2010
Източник: sula.bg
Правителството иска заплатите да се получават само по банков път. Това няма да е задължително там, където отсъстват банкомати. Тоест нещо като задължителна военна служба, която не е задължителна там, където няма казарми.
Както и да е. Идеята на кабинета е похвална и като за нивото на неговата интелигентност и компетентност – добра. Лошото е само, че тъмните сили не спят. Мръсните работодатели (капиталисти) ще се изхитрят да превеждат на работниците си по банков път само минималната работна заплата. Другото ще им дават на ръка. Тогава правителството ще забрани всички заплати, по-големи от минималната. За съжаление, от това ще намалее потреблението и държавата няма да може да събира толкова ДДС, колкото й се иска. Ще й се наложи да въведе ДДДС (данък върху данъка върху добавената стойност). За разлика от ДДС, който се плаща за всяка стока, която човек си купи, новият ДДДС ще се плаща и върху цената на стоките, които човек не си е купил. Така не само човекът ще спести пари, защото нищо не си е купил, но и ще подкрепи фиска. А за всички е особено важно държавата да събира колкото може повече данъци, защото те се връщат обратно при нас под формата на издръжка на администрацията. Лошото в цялата работа е, че дори и най-умното правителство, дори и нашето правителство не може да излъже природата. Ако човек само плаща данъци, но не потреблява ефективно, особено хранителни стоки, този човек рано или късно, дори добре да живее, умира. Тогава правителството ще трябва да прави нови заменки на държавни земи, за да има къде да погребе електората. Но като погребе електората, кой ще го избере следващия път?! Ще са останали само мръсните работодатели (капиталисти), а те надали ще изберат втори път точно това правителство. Затова: рано пиле рано пее. Докато все още е на власт, правителството ще изсели всички мръсни работодатели (капиталисти) в Италия, Франция или друга някоя люлка на световния империализъм, а в замяна ще си внесе изселените оттам роми. Но тогава пък няма да остане никой да произвежда ДС (добавена стойност), върху която да се начислява ДДС и ДДДС. Да-а-а… Ето до какви главоболия може да доведе иначе хубавата идея всички заплати да се плащат по банков път. Я по добре изобщо да не се плащат никакви заплати по никакъв път! Така ще е най-лесно. Но тогава пък банките ще са недоволни, защото няма откъде да събират такси и комисионни… Уф! Тежко нещо е управлението на държавата!…
Новият ДДС в туризма – избиване на риба с ток 15| 15616 |09.09.2010 Четвърти километър 11| 12001 |07.09.2010 Интриги и мелодрами движат новия политсезон 33| 7546 |03.09.2010 Четвърти километър 15| 12727 |30.08.2010
Мартин Димитров за Фрог: Министър Горанов и управляващите носят отговорност за нарушенията на Комисията по хазарта 10| 5900 |24.01.2020
Г-н Симеонов, на тъпана ли да вервам или на оная си работа? 10| 5272 |24.01.2020
Колебливият Горанов оттегли предложението за лотарийните такси 15| 4631 |24.01.2020
Георги Марков сряза БСП за вота: Искате пир по време на чума 21| 3368 |24.01.2020
Задържаха въоръжени грузинци в столицата, били с ”Ролс-ройс” 5| 2695 |24.01.2020